CELEX: C2007/082/71
Language: sk
Date: 2007-04-14 00:00:00
Title: Spojené veci T-246/04 a T-71/05: Rozsudok Súdu prvého stupňa zo 6. februára 2007 – Wunenburger/Komisia ( Úradníci — Hodnotiaca správa — Hodnotiace obdobie 1997/1999 a 1999/2001 — Hodnotenie služobného postupu — Vyhodnotenie obdobia 2001/2002 — Žaloba o neplatnosť — Prípustnosť — Žaloba o náhradu škody — Právo na obranu )

14.4.2007   
            
            
               SK
            
            
               Úradný vestník Európskej únie
            
            
               C 82/32
            
         Rozsudok Súdu prvého stupňa zo 6. februára 2007 – Wunenburger/Komisia
   (Spojené veci T-246/04 a T-71/05) (1)
   
   („Úradníci - Hodnotiaca správa - Hodnotiace obdobie 1997/1999 a 1999/2001 - Hodnotenie služobného postupu - Vyhodnotenie obdobia 2001/2002 - Žaloba o neplatnosť - Prípustnosť - Žaloba o náhradu škody - Právo na obranu“)
   (2007/C 82/71)
   Jazyk konania: francúzština
   Účastníci konania
   
      Žalobca: Jacques Wunenburger (Záhreb, Chorvátsko) (v zastúpení: É. Boigelot, advokát)
   
      Žalovaná: Komisia Európskych spoločenstiev (v zastúpení: G. Berscheid, H. Krämer a C. Berardis-Kayser, splnomocnení zástupcovia)
   Predmet veci
   Na jednej strane návrh na zrušenie návrhov hodnotiacich správ žalobcu na obdobia 1997/1999 a 1999/2001 a hodnotenia služobného postupu žalobcu pre vyhodnotenie obdobia 2001/2002 a na druhej strane návrh na náhradu škody uvádzaných újm
   Výrok rozsudku
   
               1.
            
            
               Rozhodnutie z 11. septembra 2003 o hodnotení služobného postupu žalobcu na obdobie od 1. júla 2001 do 31. decembra 2002 sa zrušuje.
            
         
               2.
            
            
               Komisia je povinná uhradiť žalobcovi sumu 2 500 eur, pripojenú k sume 2 500 eur už udelenej menovacím orgánom, za oneskorené vyhotovenia hodnotiacich správ za obdobia 1997/1999 a 1999/2001, a symbolickú sumu jedno euro za oneskorené vyhotovenie hodnotenia služobného postupu 2001/2002.
            
         
               3.
            
            
               V zostávajúcej časti sa žaloby zamietajú.
            
         
               4.
            
            
               Komisia je povinná nahradiť trovy konania.
            
         
      (1)  Ú. v. EÚ C 217, 28.8.2004.